# **OBČINA**

**LOŠKI POTOK**

Hrib 17

**1318 Loški Potok**

**Tel.: 8350-100**

**Fax.: 8350-102**

Na podlagi 50. člena Zakona o prostorskem načrtovanju ZPNačrt (Uradni list RS, št. 33/07, 70/08 - ZVO-1B, 108/09, 80/10 - ZUPUDPP, 106/10- popr.– popr. ZUPUDPP, 43/11 – ZKZ-C, 57/12, 57/12 – ZUPUDPP-A, 109/12 in 35/13 Skl. US, 76/14 - odl. US in 14/15 - ZUUJFO) in 16. člena Statuta Občine Loški Potok (Uradni list RS, št. 79/15) župan Občine Loški Potok s tem

**JAVNIM NAZNANILOM**

**obvešča javnost o javni razgrnitvi in javni obravnavi dopolnjenega**

**osnutka Odloka o Občinskem prostorskem načrtu Občine Loški Potok 1**

I.

Občina Loški Potok naznanja javno razgrnitev in javno obravnavo dopolnjenega osnutkaOdloka o Občinskem prostorskem načrtu Občine Loški Potok – spremembe št. 1, ki ga je izdelala družba Arealine d. o. o., Novi trg 9, 6230 Postojna, pod št. projekta P-09/2014.

II.

Gradivo iz I. točke bo javno razgrnjeno v prostorih Občine Loški Potok, na Oddelku za okolje in prostor, v I. nadstropju, Hrib 17, 1318 Loški Potok, **od 18. 12. 2015 do 18 1. 2016**. V času javne razgrnitve bo gradivo objavljeno tudi v digitalni obliki na spletni strani Občine Loški Potok <http://www.loski-potok.si>.

V času javne razgrnitve bo organizirana javna obravnava, ki bo potekala v sejni sobi Občine Loški Potok, Hrib 17, 1318 Loški Potok, dne **13. 1. 2016**, s pričetkom ob 18.00 uri.

IV.

V okviru javne razgrnitve ima javnost pravico dajati pripombe in predloge na razgrnjeno gradivo. Pripombe in predlogi se lahko do vključno 18. 1. 2016 podajo pisno, na mestu javne razgrnitve kot zapis v knjigo pripomb in predlogov, lahko se pošljejo na naslov Občine Loški Potok, Oddelek za okolje in prostor, Hrib 17, 1318 Loški Potok ali na elektronski naslov obcina@loski-potok.si, pri čemer se v rubriki "zadeva" navedejo ključne besede "Pripomba na javno razgrnitev OPN-loski-potok 1".

Šteje se, da je pri dajanju pripomb in predlogov z navedbo imena in priimka ali drugih osebnih podatkov dan pristanek za objavo teh podatkov v stališčih, ki bodo objavljena na spletu. Osebe, ki ne želijo, da se v stališčih objavijo njihova imena in priimki ali drugi osebni podatki, morajo to posebej navesti.

V.

Javno naznanilo se objavi na oglasni deski Občine ,Loški potok, na radiu Univox in na spletni strani Občine Loški Potok <http://www.loski-potok.si>.

Loški Potok, 17.12 .2015

Številka: 350-0003/2015 -2 Župan Občine Loški Potok

Ivan Benčina